**táborság**
házirend



Verzió: 1\_2023

Hatályos: 2025.01.01-től

Tápióság Kft.

2253 Tápióság, Bicskei út 3.

adószám: 27285066-2-13

**A TáborSág (továbbiakban Szálláshely) házirendje a szálláshely és rendezvényhelyszín területén tartózkodó valamennyi vendégre érvényes.**

1. A szálláshelyre érkező csoport a Szolgáltató részéről jelen lévő alkalmazottól veheti fel a szálláshely és kapcsolódó helyszínek kulcsait, és
regisztráltatják a pontos létszámot, a csoportvezető nevét, telefonszámát. Távozáskor a felvett kulcsot szintén a Szolgáltató részéről jelen lévő alkalmazott számára kell leadni. (Kulcselvesztés esetén, az ÁSZF értelmében, köteles a zárcsere okán keletkezett költségeket megtéríteni a Szolgáltató felé.)
2. Érkezéskor minden 14. életévét betöltött vendég köteles bemutatni – kötelező adatszolgáltatás miatt - a személyes okmányait.
3. Vendégeink a szálláshelyet csak a teljes foglalási díj kifizetése után vehetik igénybe.
4. A megegyezett időpont előtti elutazás esetén szállásdíjat nem térítünk vissza.
5. A szálláshely az érkezés napján 14 órától, az elutazás napján délelőtt 10 óráig áll
rendelkezésre. Ha ennél korábban kíván a vendég érkezni, vagy tovább szeretne maradni ezt időben jelezni kell. Amennyiben ennek nincs akadálya, (másik szobafoglalás), az érintett napidíjra vonatkozóan 50% felár befizetése után igénybe veheti azt.
6. A csoportlétszámnak megfelelő mennyiségű ágyneműt a gondnoktól kapják meg,
távozásuk előtt, pedig leadják.
7. Az apartmanok pótágyazására nincs lehetőség.
8. A szállásadó jogosult – előzetes bejelentés nélkül – ellenőrizni, hogy a szálláshelyen az előre bejelentett illetve kifizetett létszámban tartózkodnak-e a vendégek. Az ellenőrzés nem járhat a vendég zaklatásával annak személyiségi jogai tiszteletben tartásával kell eljárni. Vendégeink a szálláshelyre a ténylegesen kifizetett létszámon felül más személyt nem fogadhatnak be.
9. A szálláshelyet 18 éven aluliak csak felnőtt felügyelettel vehetik igénybe.
10. Az üdülő diákok időszakos vagy végleges távozásához –a szülő kérése alapján- a
csoportvezető engedélye szükséges. Az eltávozásról a gyermektábor vezetőjét
tájékoztatni kell.
11. Vendégeink kutyát, vagy más kedvtelésből tartott háziállatot a szálláshelyre előzetes egyeztetetés után hozhatnak magukkal.
12. Gyermektáboroztatásban résztvevő diákoknak szülői nyilatkozatot kell hozni arról,
hogy a gyermek egészségügyi szempontból táboroztatható, ezen nyilatkozat kitöltése és a tábor bejelentése a táborvezető feladata, annak elmulasztásáért kizárólak ő vonható felelősségre
13. A foglalás lemondására kötbérmentesen, az érkezés napját megelőző 14. napig lehetséges. Ekkor a fizetett előleg visszajár. Az érkezés napját megelőző 14 napon belüli lemondás esetén az előleg összege nem jár vissza.
14. A szálláshelyen, valamint annak közvetlen környezetében dohányozni szigorúan TILOS! Dohányzás a szálláshely udvarán a kijelölt dohányzó helyeken lehetséges!
15. Tüzet gyújtani csak az erre a célra kijelölt helyen lehet, a tábor gondnokának
engedélyével.
16. Az apartmanok takarítása, ágyneműk cseréje csoportváltáskor, illetve hetente 1x történik a vendég kérésére.
17. Értékekért – pénz, óra, mobiltelefon stb – felelősséget a szálláshely szolgáltató nem vállal.
18. 18 év alatti gyerekeknek a szálláshelyen dohányozni, szeszes italt fogyasztani, bódultságot okozó szereket használni TILOS!
19. A szálláshelyen és az azt körülvevő erdőben szemetelni TILOS!
20. Tilos olyan eszközöket a szálláshelyre hozni, amely más üdülők testi épségét veszélyezteti.
21. Több csoport egyidejű tartózkodása esetén, egymás nyugalmát nem zavarhatják.
22. Az apartmanokban multimédiás eszközöket nagy hangerővel üzemeltetni nem
lehet.
23. Este 22 órától reggel 7 óráig legyenek tekintettel azokra a vendégekre, és a szálláshely szomszédságára akik pihenni,
aludni szeretnének.
24. A szobák felszerelési tárgyait az épületből kivinni nem szabad.
25. Amennyiben elhagyják az apartmant, kérjük csukják be az ablakot, zárják
kulcsra a épületet, kapcsolják le a villanyt.
26. A tábortűz és balesetvédelmi előírásainak betartása, a szálláshelyen
tartózkodókra nézve kötelező.
27. Az esetleges balesetekről kéjük a szálláshely képviselőjét tájékoztatni.
28. A szálláshely területén parkolni a kijelölt
parkolóhelyeken lehet.
29. A szálláshelyen tartózkodók kötelesek a tábor létesítményeit, berendezési és felszerelési tárgyait rendeltetésszerűen használni.
30. A szálláshely napi takarítását kérheti a vendég, felár ellenében, valamint egy hetet meghaladó tartózkodás esetén heti alaklommal történik takarítás, ágyneműcsere.
31. A csoportvezető felelős a csoport tagjainak biztonságáért, magatartásáért,
tevékenységéért, a házirend betartásáért. A szálláshely berendezéseiben, eszközeiben okozott kárért, a kárt okozó csoportért, gyerekért felelős intézmény, vagy a magánszemély köteles anyagi felelősséget vállalni.
32. Az üdülésből az a személy, aki a közösségi magatartás szabályait durván megsérti,
kizárható.
33. Bármely elemi csapás esetén a kijelölt menekülési úton kell az épületeket elhagyni, és a parkolóban gyülekezni.
34. A csoport biztonságba helyezése után kell értesíteni az illetékes hatóságot:
	* Tűzoltók 105
	* Mentők 104
	* Rendőrség 107
	* a szálláshely szolgáltatót: +36-70-524-0462
35. Szálláshelyünkön 24 órás telefonos ügyeleti szolgáltatás vehető igénybe:
	* tel.: +36-70/527-0462

 36.Távozáskor a szálláshely alkalmazottja önállóan, vagy a vendég kérésére közösen történik a szálláshely berendezési tárgyaink, eszközeinek ellenőrzése és átvétele.

Jelen Házirend elválaszthatatlan részét képezi a hatályos Általános Szerződési Feltételek, mely weboldalunkon, vagy recepción tekinthető meg.